ΓΡΑΠΤΗ ΕΡΩΤΗΣΗ E-3625/02

υποβολή: Paolo Costa (ELDR), Giovanni Procacci (ELDR),Luciano Caveri (ELDR), Francesco Rutelli (ELDR), Dirk Sterckx (ELDR),Rosa Migulez Ramos (PSE), Gilles Savary (PSE), Luciana Sbarbati (ELDR),Marco Formentini (ELDR), Giovanni Fava (PSE), Massimo Carraro (PSE)και Helena Torres Marques (PSE) προς το Συμβούλιο

(16 Δεκεμβρίου 2002)

Θέμα: Ασφάλεια στη θάλασσα

Τα κανονιστικά και νομοθετικά μέτρα που εγκρίθηκαν μετά την καταστροφή του πλοίου Erika πριν από 3 χρόνια, δεν επέτρεψαν να αποφευχθεί μία νέα θαλάσσια καταστροφή, χωρίς προηγούμενο, στην Ευρωπαϊκή Ένωση.

Εάν και διέθετε μονό κύτος και είχε ηλικία 26 ετών το πετρελαιοφόρο Prestige διέφυγε από κάθε έλεγχο από το 1999. Ενώπιον αυτής της νέας καταστροφής, προτίθεται το Συμβούλιο να προτείνει κατά το Ευρωπαϊκό Συμβούλιο στα μέσα Δεκεμβρίου, μία επίσπευση του χρονοδιαγράμματος που προβλέπεται από τον κανονισμό σχετικά με την ταχεία εισαγωγή προδιαγραφών όσον αφορά το διπλό κύτος ή κανόνες ανάλογου σχεδιασμού για τα πετρελαιοφόρα με μονό κύτος και να απαγορεύσει ήδη από τώρα στις ευρωπαϊκές ακτές, ιδίως αυτές του Ατλαντικού και της Μεσογείου, την ναυσιπλοΐα όλων των πετρελαιοφόρων και πλοίων μεταφοράς χημικών προϊόντων με μονό κύτος·

Κατά την τελική επεξεργασία των δεσμών Erika Ι και ΙΙ, εγκρίθηκε από τους 15 η αρχή μιας πολιτικής δέσμευσης των κρατών μελών της ΕΕ προκειμένου να εφαρμοσθούν άμεσα τα προβλεπόμενα μέτρα, πριν την μεταφορά των οδηγιών. Ποια μέτρα προτίθεται το Συμβούλιο να εφαρμόσει προκειμένου να διασφαλίσει ότι αυτό θα συμβεί πραγματικά·

Εξάλλου, από τις πρώτες έρευνες προκύπτει ότι το Prestige είχε αναχωρήσει από την Αγία Πετρούπολη προκειμένου να μεταβεί στη Σιγκαπούρη. Οι ευθύνες προκειμένου να τύχουν σεβασμού οι αρχές της ασφάλειας της ναυσιπλοΐας δεν είναι κατά συνέπεια μόνον ευρωπαϊκές, και η δράση σε τοπικό επίπεδο δεν πρέπει να παρεμποδίζει την παρέμβαση σε παγκόσμιο επίπεδο. Το Συμβούλιο τάσσεταιπέρ της σύγκλησης μιας επείγουσας συνεδρίασης με τον Διεθνή Ναυτιλιακό Οργανισμό (ΟΜΙ) προκειμένου να τεθούν σε εφαρμογή οι όροι που θα επιτρέψουν ναπάρξει νομοθεσία σε παγκόσμιο επίπεδο·

Τέλος, ποια είναι η στάση του Συμβουλίου έναντι μιας στρατηγικής τύπου ενισχυμένη συνεργασία μεταξύ ορισμένων κρατών μελών όσον αφορά την ασφάλεια της θάλασσας· Το Συμβούλιο θα ήταν πρόθυμο να δεχθεί, όπως σε ορισμένες θαλάσσιες ζώνες ιδιαίτερα ευαίσθητες, όπως π.χ. στη Μεσόγειο, τύχει άμεσης εφαρμογής ηποχρέωση διπλού κύτους·

Κοινή απάντησηστις γραπτές ερωτήσεις E-3563/02, E-3581/02, E-3582/02, E-3583/02,E-3584/02, E-3587/02, E-3589/02, E-3625/02 και E-3761/02

(5 και 6 Μαΐου 2003)

Το Συμβούλιο καλεί τους αξιότιμους κκ. βουλευτές να ανατρέξουν στη δήλωση στην οποία προέβη η Προεδρία εξ ονόματος του Συμβουλίου κατά την ολομέλεια του Δεκεμβρίου 2002 του Ευρωπαϊκού Κοινοβουλίου, όπου θίγονται όλα τα σημεία στα οποία αναφέρονται στις ερωτήσεις τους. Ομοίως, το Συμβούλιο παραπέμπει τους αξιότιμους κκ. βουλευτές στις απαντήσεις που έδωσε στις ερωτήσεις Η-833/02, Η-839/02, Η-847/02 και Η-871/02, των κκ. M. Josu Ortuondo Larrea, M. Manuel Medina Ortega, M. Camilo Nogueira Romn και M. John Cushnahan αντίστοιχα, κατά την ώρα των ερωτήσεων της 15ης Ιανουαρίου 2003 στο Στρασβούργο.